ผู้สื่อข่าวถามว่า ในพื้นที่สีแดงบริเวณเขตลาดกระบังนั้น นางณฐนนท์ ทวีสิน ปลัดกทม.ได้ออกมายืนยันด้วยหรือไม่ว่าจะสามารถควบคุมได้ นายเนวิน กล่าวว่า มีเจ้าหน้าที่กรมปศุสัตว์ของกระทรวงทำงานอยู่ที่เขตลาดกระบังด้วยเหมือนกัน ซึ่งภายในเที่ยงหรือบ่ายวันนี้ก็จะจบหมด ตอนนี้เป็นการเก็บรายละเอียดซึ่งเหลืออยู่น้อยมาก โดยในช่วงบ่ายก็จะเข้าสู่การเป็นพื้นที่เฝ้าระวัง 21 วันได้ ในส่วนของจำนวนผู้ป่วยล่าสุดนั้น จ.ชัยภูมิ เป็นตัวเลขที่ขึ้นบัญชีไว้ตั้งแต่วันที่ 26 มกราคมแล้ว ซึ่งใกล้เวลากับที่กระทรวงเกษตรฯ ประกาศว่า จ.ชัยภูมิ เป็นพื้นที่สีแดง แต่ผลการตรวจเพิ่งยืนยันว่าติดเชื้อไข้หวัดนก ส่วนอีกสองรายคือที่ จ.อุตรดิตถ์กับสุพรรณบุรีนั้นกลับบ้านไปแล้ว